Pljačka Trećeg rajha
Pljačka Trećeg rajha je srpski film sniman 2004. godine u režiji Zdravka Šotre. Glavne uloge tumače: Dragan Nikolić, Nikola Đuričko, Katarina Žutić i Isidora Minić.

Film je premijerno prikazan 17. februara 2004. u Sava centru.

Sinopsis 

U rano proleće 1941. godine, kad je Hitler počeo da osvaja Evropu, u Beograd su se sjatili najbolji obijači i falsifikatori; među njima i Glavonja i Kalauz. Oni su zavili u crno mnoge banke i znani su policiji širom Evrope. Glavonja (Dragan Nikolić) je inteligentan, poliglota i promišljen tip. Vređa ga kada ga zovu lopovom - on je nadahnuti obijač, spreman za velike poduhvate i ima vrlo razvijenu samosvest o svom umeću. Kalauz (Nikola Đuričko) je njegova suprotnost. Pohlepan je na sve što mu zasija pred očima, sklon je usputnim sitnim krađama, dosta je skromne pameti i - „glup“, kako to za njega kaže njegov ortak. Njegovom krivicom „pali“ su na prvom poduhvatu u Beogradu. 
Priča počinje hapšenjem Glavonje i Kalauza nakon jedne njihove operacije. Pošto sebe smatraju elitom među zatvorenicima, nisu mogli da jedu zatvorsku hranu, pa su sebi dozvolili da se sami posluže oficirskom hranom, zbog čega su završili u samici. 
Kada je Kraljevinu Jugoslaviju, kao i veliki deo Evrope, okupirala Nemačka, i Glavonja i Kalauz postaju nemački zatvorenici. Nemci su se 1941. uselili u najlepše vile u Beogradu, među njima i nemački pukovnik sa lepom mladom ženom. Pošto nije znao da otvori kasu koju je zatekao u vili, pukovnik je naredio da mu dovedu Glavonju i Kalauza. Oni koriste situaciju i uspevaju da pobegnu. Preko svojih prijatelja nabavljaju nemačka dokumenta u kojima stoji da su Hitlerovi rođaci, veliki junaci Nemačkog rajha. Pozdravljaju se sa ženama i decom i odlaze u Berlin da „rade“ smatrajući da se tamo može naći najbolji posao. Lažno predstavljanje pomoglo im je da postanu deo tamošnje elite, a to im omogućilo i dosta uspešnih operacija - sve do ponovne robije, ali ne zadugo...

O filmu 
„Pljačka Trećeg rajha“ je komedija rađena po motivima istinitog događaja, prema scenariju Miodraga Andrića (Ljube Moljca), koji je za film adaptirao reditelj Zdravko Šotra. Film gledaocima nudi vedru avanturističku priču začinjenu mangupskim šalama i dosetkama glavnih junaka, prefinjeni humor, intrigantnu ljubavnu priču i optimizam.

Uloge

Nagrade 
Isidora Minić je na Filmskom festivalu u Sopotu za najbolju žensku ulogu u filmu dobila Nagradu Statueta Sloboda.

Izvori

Spoljašnje veze 
 

Srpski filmovi
Filmske komedije
Filmovi o Drugom svjetskom ratu